GRADONAČELNIK

KLASA:020-04/19-01/829

URBROJ:2133/01-03-01/01-19-2

Karlovac, 23.12.2019.

Temeljem Zakona o provedbi Opće uredbe o zaštiti podataka i Uredbe (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka, a u skladu s Odlukom o implementaciji Opće uredbe i Zakona o provedbi Opće uredbe o zaštiti podataka, te članka 44. i 98. Statuta Grada Karlovca ( Glasnik Grada Karlovca broj 1/15 – pročišćeni tekst, 3/2018 i 13/2018.) Gradonačelnik Grada Karlovca donosi:

**PRAVILNIK**

**O PRIKUPLJANJU, OBRADI I KORIŠTENJU, TE ZAŠTITI OSOBNIH PODATAKA FIZIČKIH OSOBA**

**Članak 1.**

Grad Karlovac, Banjavčićeva 9,47000 Karlovaca (u daljnjem tekstu : Grad Karlovac ) temeljem Zakona o provedbi Opće uredbe o zaštiti podataka i Uredbe (EU) 2016/679 EUROPSKOG PARLAMENTA I VIJEĆA od 27. travnja 2016. je Voditelj obrade osobnih podataka, te je dužan nadzirati prikupljanje, obradu, korištenje i zaštitu osobnih podataka svih fizičkih osoba čije podatke uzima i koristi.

**Članak 2.**

Temeljem Zakona o provedbi Opće uredbe o zaštiti podataka i Uredbe (EU) 2016/679 EUROPSKOG PARLAMENTA I VIJEĆA od 27. travnja 2016, Grad Karlovac vodi EVIDECIJE O AKTIVNOSTIMA OBRADE za koje je odgovoran. Ta evidencija sadržava sve sljedeće informacije:

1. Ime i kontaktne podatke voditelja obrade
2. Službenika za zaštitu podataka
3. Opis kategorije ispitanika
4. Kategoriju osobnih podataka
5. Kategoriju primatelja kojima su osobni podaci otkriveni ili će im biti otkriveni, uključujući primatelje u trećim zemljama ili međunarodne organizacije
6. Rokove brisanja različitih kategorija podataka
7. Opis tehničkih i organizacijskih mjera

Voditelj obrade (Grad Karlovac) vodi EVIDENCIJE O AKTIVNOSTIMA OBRADE (Članak 30) Uredbe (EU) 2016/679 EUROPSKOG PARLAMENTA I VIJEĆA od 27. travnja 2016. godine

* Evidencija o zaposlenim radnicima – kadrovska evidencija
* Evidencija o stručnom osposobljavanju radnika
* Evidencija o kandidatima za stručno osposobljavanje bez zasnivanja radnog odnosa
* Evidencija kandidata za zapošljavanje samovoljno i temeljem prijava na natječaj
* Evidencija članova predstavničkog tijela i izvršnog tijela
* Evidencija članova savjeta mladih
* Evidencija o primateljima javnih priznanja grada i kandidatima za priznanja
* Evidencija obračuna plaća
* Evidencija dobavljača
* Evidencija drugog dohotka vanjskih suradnika
* Evidencija dužnika
* Evidencija blagajna - gotov novac
* Evidencija putnih naloga zaposlenika,vanjskih suradnika te obračun troškova po putnom nalogu
* Evidencija radnog vremena zaposlenika
* Evidencija podnositelja zahtjeva temeljem Zakona o pravu na pristup informacijama
* Evidencija pritužbi i upita građana
* Evidencija sudskih sporova
* Evidencija prijava ozljeda na radu službe za tehničke poslove, održavanje, protupožarnu zaštitu i zaštitu na radu
* Evidencija o osposobljenosti za evakuaciju i spašavanje
* Evidencija o osposobljenosti za početno gašenje požara
* Evidencija o osposobljenosti radnika za rad na siguran način
* Evidencija uvjerenja o osposobljenosti radnika za provedbu preventivnih mjera zaštite od požara, gašenje požara i spašavanje ljudi i imovine ugroženih u požaru službe za tehničke poslove, održavanje, protupožarnu zaštitu i zaštitu na radu
* Evidencija uvjerenja o zdravstvenim sposobnostima radnika po posebnim uvjetima rada
* Evidencija civilne zaštite
* Evidencija članova civilnog stožera
* Evidencija korisnika gradskih stanova
* Evidencija o predstavkama građana za Komisiju za zaštitu zelenih površina
* Evidencija o sufinanciranju - energetska učinkovitost
* Evidencija podnositelja zahtjeva za davanje poslovnog prostora udrugama
* Evidencija vlasnika nekretnina koja su predmet upravnih postupaka
* Evidencija za dodjelu potpora male vrijednosti
* Evidencija zakupa prostora u vlasništvu Grada
* Evidencija korisnika jednokratne novčane pomoći i pomoći za pogrebne troškove
* Evidencija jednokratnih novčanih potpora za novorođeno dijete
* Evidencija korisnika financijskih poticaja za poduzetnike i uslužne djelatnosti u turizmu
* Evidencija korisnika prava na oslobađanje od obveze plaćanja najamnine za stanove u vlasništvu Grada Karlovca.
* Evidencija korisnika prava na subvenciju godišnjih karata za prijevoz starijih osoba i invalida
* Evidencija korisnika prava na subvenciju prijevoza učenika
* Evidencija korisnika programa besplatne prehrane za učenika OŠ
* Evidencija korisnika EU programa školski obrok za svako dijete
* Evidencija korisnika programa zdravstvena njega i pomoć u kući
* Evidencija korisnika raznih projekata i potpora za rad udruga,mjesnih odbora i sportskih klubova
* Evidencija za ostvarivanje prava na subvencije troškova komunalija
* Evidencija o kandidatima za dodjelu stipendija učenicima srednjih škola i studentima
* Evidencija o korisnicima bonova za uskršnje i božićne blagdane
* Evidencija o korisnicima božićnica za umirovljenike
* Evidencija o korisnicima poljoprivrednog zemljišta u vlasništvu Grada Karlovca
* Evidencija o osobama u Zapisniku komunalnog redara
* Evidencija o osobama u Zapisniku komunalnog redara
* Evidencija o produženju radnog vremena ugostiteljskih objekata i održavanje manifestacija
* Evidencija obveznika komunalne naknade
* Evidencija obveznika komunalnog doprinosa
* Evidencija obveznika naknade za zadržavanje nezakonito izgrađenih zgrada
* Evidencija osobnih podataka o posjedovanju nesteriliziranog/nekastriranog psa ili mačke
* Evidencija raznih edukacija i programa za učenike OŠ
* Evidencija spomeničke rente
* Evidencija sufinanciranja troškova boravka djece u dječjem vrtiću
* Evidencija sufinanciranja udžbenika
* Evidencija škola u prirodi
* Evidencija taksi dozvola
* Evidencija korisnika centra za beskućnike
* Evidencija zakupa prostora u vlasništvu Grada Karlovca.

Evidencije podataka moguće je dodavati, mijenjati i brisati ovisno o potrebama poslovanja.

**Članak 3.**

Naziv voditelja obrade – Evidencija o aktivnostima obrade i njegovo sjedište, odnosno adresa glase:

**Grad Karlovac, Banjavčićeva 9,47000 Karlovac.**

**Članak 4.**

Svrha obrade

Osobni podaci prikupljaju se u svrhu izvršavanja zakonskih obveza Grada Karlovca, te radi ispunjenja obveza od javnog interesa (javnih ovlasti definirane STATUTOM ORGANIZACIJE).

**Članak 5.**

Pravni temelj uspostave evidencije o aktivnostima obrade:

Pravni temelj za uspostavu evidencija o aktivnostima obrade osobnih podataka proizlazi iz zakona.

**Članak 6.**

Način prikupljanja i čuvanja podataka

Osobni podaci smiju se prikupljati i dalje obrađivati ukoliko je zadovoljeno načelo:

1. Zakonito, pošteno, transparentno obrađivani s obzirom na ispitanika
2. Prikupljeni u posebne, izričite i zakonite svrhe te se dalje ne smiju obrađivati na način koji nije u skladu s tim svrhama; daljnja obrada u svrhe arhiviranja u javnom interesu
3. Primjereni, relevantni i ograničeni na ono što je nužno u odnosu na svrhe u koje se obrađuju
4. Točni i prema potrebi ažurirani
5. Čuvani u obliku koji omogućuje identifikaciju ispitanika samo onoliko dugo koliko je potrebno u svrhe radi kojih se osobni podaci obrađuju; osobni podaci mogu se pohraniti na dulja razdoblja ako će se osobni podaci obrađivati isključivo u svrhe arhiviranja u javnom interesu, u svrhe znanstvenog i povijesnog istraživanja ili u statističke svrhe u skladu s člankom 89. Stavkom 1., što podliježe provedbi primjerenih tehničkih i organizacijskih mjera propisanih Uredbom radi zaštite prava i sloboda ispitanika.
6. Obrađivanje na način kojim se osigurava odgovarajuća sigurnost osobnih podataka, uključujući zaštitu od neovlaštene i nezakonite obrade te od slučajnog gubitka, uništenja ili oštećenja primjenom odgovarajućih tehničkih ili organizacijskih mjera
7. Voditelj obrade (Grad Karlovac) je odgovoran za usklađenost.

**Članak 7.**

Zakonitost obrade

Obrada je zakonita samo ako i u onoj mjeri ako ispunjava najmanje jedno od sljedećeg:

1. Ispitanik je dao privolu za obradu svojih podataka u jednu ili više posebnih svrha
2. Obrada je nužna za izvršenje ugovora u kojem je ispitanik stranka ili kako bi se poduzele radnje na zahtjev ispitanika prije sklapanja ugovora
3. Obrada je nužna radi poštivanja pravnih obveza voditelja obrade
4. Obrada je nužna kako bi se zaštitili interesi ispitanika ili druge fizičke osobe
5. Obrada je nužna za izvršenje zadaća od javnog interesa ili pri izvršavanju službene ovlasti voditelja obrade
6. Obrada je nužna za potrebe legitimnih interesa voditelja obrade ili treće strane, osim kada su od tih interesa jači interesi ili temeljna prava i slobode ispitanika koji zahtijevaju zaštitu osobnih podataka, osobito ako je ispitanik dijete.

**Članak 8.**

Pravo ispitanika na pristup

Ispitanik ima pravo dobiti od voditelja obrade (Grad Karlovac) potvrdu obrađuju li se osobni podaci koji se odnose na njega te ako se takvi osobni podaci obrađuju, pristup osobnim podacima i sljedeće informacije:

1. Svrsi obrade
2. Kategorijama osobnih podataka o kojima je riječ
3. Primateljima ili kategorijama primatelja kojima su osobni podaci otkriveni ili će biti otkriveni, osobito primateljima u trećim zemljama ili međunarodnim organizacijama
4. Ako je to moguće, predviđenom razdoblju u kojem će osobni podaci biti pohranjeni ili to nije moguće kriterijima korištenja za utvrđivanje tog razdoblja
5. Postojanju prava da se voditelj obrade zadrži ispravak ili brisanje osobnih podataka ili ograničenje obrade osobnih podataka koji se odnose na ispitanika ili prava na prigovor na takvu obradu
6. Pravu na podnošenje pritužbe nadzornom tijelu
7. Ako se osobni podaci ne prikupljaju od ispitanika, svakoj dostupnoj informaciji o njihovu izvoru

Ako se osobni podaci prenose u treće zemlju ili međunarodnu organizaciju, ispitanik ima pravo biti informiran o odgovarajućim zaštitnim mjerama koje se odnose na prijenos. Voditelj obrade (Grad Karlovac) osigurava kopiju osobnih podataka koji se obrađuju. Za sve dodatne kopije koje zatraži ispitanik voditelj obrade može naplatiti razumnu naknadu na temelju administrativnih troškova. Ako ispitanik podnese zahtjev elektroničkim putem te osim ako ispitanik zatraži drugačije, informacije se pružaju u uobičajenom elektroničkom obliku. Pravo na dobivanje kopije ne smije negativno utjecati na prava i slobode drugih..

**Članak 9.**

Pravo na ispravak

Ispitanik ima pravo bez nepotrebnog odgađanja ishoditi od voditelja obrade (Grad Karlovac) ispravak netočnih podataka koji se na njega odnose. Uzimajući u obzir svrhe obrade, ispitanik ima pravo dopuniti nepotpune osobne podatke, među ostalim i davanje dodatne izjave.

**Članak 10.**

Grad Karlovac je dužan najkasnije u roku od 14 dana od podnošenja zahtjeva, svakom ispitaniku na njegov zahtjev, odnosno njegovih zakonskih zastupnika ili punomoćnika:

- dostaviti potvrdu o tome da li se osobni podaci koji se odnose na njega obrađuju ili ne,

- omogućiti uvid u evidenciju osobnih podataka te uvid u osobne podatke sadržane u

Evidenciji osobnih podataka koji se odnose na njega te njihovo prepisivanje,

- dostaviti izvatke, potvrde ili ispise osobnih podataka sadržanih u evidenciji osobnih podataka koji se na njega odnose, a koji moraju sadržavati i naznaku svrhe i pravnog temelja prikupljanja, obrade i korištenja tih podataka,

- dostaviti ispis podataka o tome tko je i za koje svrhe i po kojem pravnom temelju dobio na korištenje osobne podatke koji se odnose na njega.

**Članak 11.**

Pravo na brisanje („pravo na zaborav“)

Ispitanik ima pravo od voditelja obrade (Grad Karlovac) ishoditi brisanje osobnih podataka koji se na njega odnose bez nepotrebnog odgađanja te voditelj obrade ima obvezu obrisati osobne podatke bez nepotrebnog odgađanja ako je ispunjen jedan od sljedeći uvjeta:

1. Osobni podaci više nisu nužni u odnosu na svrhe za koje su prikupljeni ili na drugi način obrađeni
2. Ispitanik povuče privolu na kojoj se obrada temelji
3. Ispitanik uloži prigovor na obradu prema UREBI (EU) 2017/679 člankom 21. stavkom 1 te ne postaje jači legitimni razlozi za obradu ili ispitanik uloži prigovor na obradu u s kladu s člankom 21. stavkom 2.
4. Osobni podaci nezakonito su obrađeni
5. Osobni podaci moraju se brisati radi poštivanja pravne obveze iz prava Unije ili prava države RH
6. Osobni podaci prikupljeni su u vezi s ponudom usluga informacijskog društva

Ako je voditelj obrade (Grad Karlovac) javno objavio osobne podatke dužan je obrisati te osobne podatke, uzimajući u obzir dostupnu tehnologiju i trošak provedbe, voditelj obrade (Grad Karlovac) poduzima razumne mjere, uključujući tehničke mjere kako bi informirao voditelje odjela obrade koji obrađuju osobne podatke da je ispitanik zatražio da izbrišu sve poveznice od njih ili kopiju ili rekonstrukciju tih osobnih podataka.

Zahtjev se podnosi usmeno, pismeno poštom i elektronskim putem.

Ispitanik koji smatra da mu je povrijeđeno neko pravo zajamčeno Temeljem Zakona o provedbi Opće uredbe o zaštiti podataka i Uredbe (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka ima pravo podnijeti zahtjev za utvrđivanje povrede prava.

**Članak 12.**

Ovaj Pravilnik stupa na snagu danom donošenja, a objavit će se u Glasniku Grada Karlovca, na oglasnoj ploči Grada Karlovca i web stranici Grada Karlovca [www.karlovac.hr](http://www.karlovac.hr)

Gradonačelnik

Damir Mandić, dipl.teol.

Dostaviti:

1. Pismohrana gradonačelnika
2. Upravni odjeli -svi, 1-11
3. Službenik za zaštitu osobnih podataka
4. Ured gradonačelnika
5. GGK
6. Oglasna ploča 2X